(ผลงานซีรีส์จาก NETFLIX)
(ตอน 16)
ท่านตั้งใจจะทำอะไร
เราจะผลัดกันทุบโต๊ะ
ผู้ใดทำน้ำแกงในชามหก
หรือปล่อยให้ชามตกพื้น
ผู้นั้นเป็นฝ่ายแพ้
หากเราผลัดกันทุบโต๊ะเช่นนี้
ไม่นานโต๊ะก็จะเต็มไปด้วยรูโหว่
ต่อให้น้ำแกงในชามไม่หก
สุดท้ายชามก็ต้องตกลงพื้นอยู่ดี
คนสุดท้ายที่ทุบโต๊ะ
ย่อมเป็นฝ่ายแพ้
ข้าไม่เคย
เล่นอะไรเช่นนี้มาก่อน
ข้าเที่ยวพนันไปทั่วยุทธภพ ตั้งไม่รู้กี่พันครั้ง
ข้าไม่เคยแพ้ก่อนเริ่มเล่นพนันเลย
วันนี้ข้าไม่ขอพนันกับท่าน
ต่อให้ฝ่ามือของข้า ทุบโต๊ะจนทะลุไปได้
ก็มิอาจรับรองได้ว่า น้ำแกงในชามจะไม่หก
ข้ายอมรับความพ่ายแพ้
ท่านอยากทำอะไรก็เชิญ
ข้าขอดื่มให้ท่านสักจอก
จะสังหารหรือทำให้ข้าพิการ หรือจะส่งข้าไปยังสารทิศใด
เชิญท่านทำตามความประสงค์
ท่านทำสิ่งที่ข้าต้องการแล้ว
ท่านล้างหนี้ของท่านสำเร็จ
ท่านหมายถึงเหล้าจอกนี้หรือ
ใช่ เหล้าเพียงจอกเดียว
ที่ท่านเพิ่งดื่มไป
ฉะนั้นแล้ว เราไม่ติดค้างอะไรกันอีก
เจียงเปี๋ยเฮ่อ ไม่ลองคิดทบทวนดูใหม่หน่อยหรือ
หากท่านสังหารข้าในวันนี้
ท่านจะยิ่งได้ชื่อเสียงเกียรติยศ และคำสรรเสริญเยินยอ
หรือหากต้องการส่งข้า ไปตามล่าสิ่งใดให้
ไม่ว่าจะสมบัติล้ำค่า หรือสัตว์หายากชนิดใด
ข้าก็จะนำมามอบให้ท่านจงได้
ทว่า ท่านกลับอยากให้ข้า ดื่มเหล้าแค่จอกเดียว
หากข้าคอแข็ง ข้าก็จะดื่มกับท่านต่ออีกหน่อย
จอมยุทธ์แห่งเจียงหนาน ช่างมีศีลธรรมจรรยานัก
ตลอดชีวิต ข้าเล่นพนัน มาแล้วทั่วยุทธภพ
ไม่มีผู้ใดทำให้ข้านับถือได้
แต่วันนี้
ข้าเลื่อมใสและยำเกรงท่านจากใจ
น้องชาย ข้าต้องขอตัวก่อน
จอมยุทธ์แห่งเจียงหนานอยู่ทั้งคน
เจ้าขี้ขลาดพวกนั้น ไม่กล้าข่มเหงรังแกเจ้าหรอก
ลาก่อน ไว้พบกันใหม่
มันเป็นหนึ่งในสิบคนโฉด
ไม่น่าเสียดายหรือที่ปล่อยโอกาส ในการกำจัดมันให้หลุดลอยไป
ท่านพี่หลี่
ท่านพูดเรื่องฆ่าคน คล่องปากเช่นนี้ได้อย่างไร
เขาก็แค่เซียนพนันคนหนึ่ง
อีกอย่าง เขาก็รักษาคำพูดที่ตกลงไว้
ต่อให้ข้าคิดจะตัดหัวเขา เขาก็จะยืดอกรับ
โลกนี้มีคนอย่างเซวียนเหยวียนซานกวาง ไม่เยอะนักหรอก
นั่นสินะ จริงด้วย
ตั้งแต่มาถึงเจิ้นเจียง เพิ่งจะได้ยินอะไรดีๆ ก็ตอนนี้
น่าเสียดายที่เซวียนเหยวียนซานกวาง ไม่ได้ฟังคำชมของท่าน
ไม่เช่นนั้นเขาคงซึ้งจนน้ำตาไหล
เจ้าคงเป็นสหายของลูกข้า
อวี้หลาง ไม่แนะนำสหายเจ้า ให้ข้ารู้จักหน่อยหรือ
เจ้าคงทำให้เขาลำบากไม่น้อย
แค่มองแวบแรก ก็รู้ว่าโซ่นี่เป็นของนอกรีต
ข้าคงต้องคิดหาวิธีทำลายมันให้ได้
เอาอย่างนี้ไหม
เจ้ากลับบ้านกับพวกข้าก่อนสิ
เกรงว่าจะไม่ได้
ในร้านนี้มีคนมากมายรอปลิดชีวิตข้า
มีคนอยากฆ่าเจ้าหลายคนหรือ
- ใครกัน - พวกเขาเป็น...
เหล่าจอมยุทธ์และนักรบชื่อก้อง
จอมยุทธ์หลายคนหมายหัวข้าอยู่
ข้าควรรู้สึกเป็นเกียรติไหมนะ
สหายข้า
เขาไปทำอะไรให้พวกท่านคั่งแค้น จนถึงขั้นต้องฆ่าแกงกันหรือ
โปรดอภัยให้เราด้วย จอมยุทธ์เจียง
พวกเด็กๆ ทะเลาะกัน เลยขอให้เราขู่ขวัญพ่อหนุ่มนี่
พวกข้าสติหลุดไปหน่อย
พวกข้าช่างไม่รู้จักโตเหลือเกิน ที่ไปวุ่นวายกับเด็กๆ เยี่ยงนั้น
เอาล่ะ
ข้าเข้าใจแล้ว
พ่อหนุ่ม วางใจเถิด
ข้าสัญญาว่า จะไม่เกิดเหตุการณ์เช่นนี้อีก
ขอบคุณท่านมาก
ข้าไม่ชื่นชมใครง่ายๆ หรอกนะ
แต่วันนี้ข้าขอชื่นชมท่านจริงๆ
ที่นี่แหละ
เดินทางนานน่าดู
เหตุใดท่านถึงอาศัย อยู่ห่างไกลผู้คนนัก
ข้าชอบความเงียบสงบ ข้าจึงเลือกมาอยู่ที่ไกลๆ
เชิญเข้ามาก่อนสิ
(บ้านตระกูลเจียง)
นึกไม่ถึงเลยว่าบ้านของจอมยุทธ์ แห่งเจียงหนานจะเรียบง่ายเพียงนี้
บ้านข้าไม่ได้ใหญ่โตอะไร
แต่แค่นี้ก็เกินพอสำหรับข้าและลูก
ข้ามาจากตระกูลต่ำต้อย
สมัยเด็กๆ แทบไม่เคยได้กินอิ่ม
การได้มีบ้านดีๆ สักหลัง
ย้ำเตือนให้ข้าพอใจในสิ่งที่มี
ท่านลุงใบ้
ท่านลุงใบ้ ข้ากลับมาแล้ว
- เขา... - เขาเป็นใบ้
เขาเคยถูกไล่ล่าและไม่มีที่ไป
ข้าจึงให้เขาอยู่ช่วยงานบ้านงานเรือน
ท่านช่างมีเมตตาและใจกว้างนัก
เจ้าก็ยอข้าเกินไป เข้ามาสิ
เจ้าใบ้ ไปได้แล้ว
นึกไม่ถึงจริงๆ
ว่าจอมยุทธ์เจียงหนานผู้เลื่องชื่อ จะอยู่อย่างสมถะเช่นนี้
ข้าว่าในรอบหลายพันปี
คงมีท่านคนเดียว ที่เป็นเช่นนี้ในยุทธภพ
ไม่ใช่เรื่องยิ่งใหญ่อะไรหรอก
โบราณกล่าวไว้ว่า
"จากประหยัดมาฟุ่มเฟือยนั้นแสนง่าย
จากฟุ่มเฟือยมาประหยัดนั้นสุดยาก"
ข้าไม่เคยลืมเรื่องนั้น
เหตุใดดาบนี่ถึงสนิมเขรอะเลย
ลือกันว่า
ยอดนักดาบเยี่ยนหนานเทียน ก็เคยใช้ดาบแบบเดียวกัน
แม้ดาบของเขาจะมีสนิมเขรอะ
ทั้งโลกก็ยังเลื่อมใสเขา
ท่านรู้จักเขาไหม จอมยุทธ์เจียง
ข้านับถือเขามาหลายปี
แต่ไม่เคยมีวาสนาได้พบเขา
ท่านวางดาบนี้ไว้ที่นี่ ด้วยเหตุใดหรือ
เยี่ยนหนานเทียนกล้าหาญและใจเด็ด
เขาคอยปราบคนชั่ว
ทุกคนในยุทธภพล้วนยกย่องเขา
ข้าหวังเดินตามรอยเท้าเขา
จึงตีดาบนี้ขึ้นมา แล้วนำมาวางไว้ที่นี่
เพื่อเป็นเครื่องเตือนใจให้ข้า บรรลุเป้าประสงค์นั้น
ความปรารถนาของท่านช่างแรงกล้า
ข้าขอคารวะเลย
พ่อหนุ่ม
ถ้าเจ้าไม่ขัดข้องอะไร ก็อยู่ที่นี่สักสองสามวันสิ
พรุ่งนี้ข้าจะให้คน
ไปเอาอาวุธที่เฉียบคมและแข็งแกร่ง
มาทำลายโซ่นี่ให้
ถ้าเช่นนั้นข้าต้องรบกวนด้วย
อวี้หลาง
เจ้าจากบ้านนี้ไปเป็นปี
จะไม่แม้แต่ทักทายข้าหน่อยหรือ
ไหนๆ เจ้าก็กลับมาแล้ว เล่าทุกอย่างให้ข้าฟังมาตามตรง
ข้าพบแผนที่ขุมทรัพย์นั่นโดยบังเอิญ
ข้านึกว่ามันเป็นสมบัติล้ำค่า ก็เลยไปเสาะหาตามแผนที่นั้น
ไม่คิดว่าจะถูกเซียวมีมี หนึ่งในสิบคนโฉดจับตัวไว้
นางจองจำข้าไว้ถึงหนึ่งปีเต็ม
- ตอนนี้ข้า... - ข้าสอนเจ้าว่าอย่างไร
"ความโลภเป็นบ่อเกิด ของความชั่วร้ายทั้งปวง"
ข้าไม่บังอาจทำเช่นนั้นอีกแล้ว
ฟังข้านะ
เลิกคบหากับสหาย ที่ไม่ได้ความพวกนั้นเสีย
คบคนพาล พาลพาไปหาผิด
ขอรับ
จอมยุทธ์เจียง
แผนที่ขุมทรัพย์ ทำให้เกิดข่าวลือไปทั่วยุทธภพ
ท่านเคยได้ยินเรื่องแผนที่นี้บ้างไหม
ข้าได้ยินมาไม่มาก
มันเป็นเพียงแผนที่ลวง
แต่กลับทำให้ ทั่วทั้งยุทธภพต้องปั่นป่วน
จอมยุทธ์จากพรรคต่างๆ
ล้วนต่อสู้แย่งชิงแผนที่กัน
ทำให้มีคนบาดเจ็บล้มตาย มากมายนับไม่ถ้วน
หากข้ารู้แต่เนิ่นๆ
ข้าก็คงไปที่เขาเอ๋อเหมย
แล้วพยายามหยุดหายนะใหญ่หลวงนี้ อย่างสุดความสามารถ
ท่านเคยเห็นแผนที่มาก่อนหรือไม่
ไม่เคย
ไม่เคยเห็นอย่างนั้นหรือ
มีเรื่องอันใด
เจ้าไม่เชื่อข้าหรือ
เปล่าเลยขอรับ
ไหนๆ ข้าก็ต้องอยู่ที่นี่ อีกสองสามวัน
ข้าขอเดินดูรอบๆ ได้หรือไม่
ได้สิ อวี้หลาง นำทางเขาไปที
ขอรับ
เร็วเข้า
นี่ห้องข้า
ห้องเจ้าอยู่ห่างไกลเหมือนกันนะ
ท่านไม่รู้อะไร
ยิ่งอยู่ไกลจากพ่อเท่าไรก็ยิ่งดี
ฉลาดไม่เบานี่
นั่นอะไรหรือ
มันถูกปล่อยทิ้งร้างนานแล้ว ไม่มีใครเข้าไปหรอก
ท่านพ่อ
เป็นความผิดข้าเอง
ข้านึกว่าท่านจากโลกนี้ไปแล้ว
เพราะคุณชายแห่งวังบุปผาช่วยข้าไว้
ข้าถึงได้รู้ว่าท่านเคยไปเยือนบ้าน จอมยุทธ์แห่งเจียงหนานเมื่อห้าปีก่อน
ข้าเพิ่งมาถึงเจิ้นเจียงวันนี้ ก็เลยคลาดกับท่าน
ข้าหวังจะได้พบท่านในเร็ววัน
สวรรค์เอ๋ย โปรดอวยพรข้า
ให้ข้าได้พบกับท่านพ่ออีกครา ในวันนี้ด้วยเถิด
แม่นางเถี่ย
คุณชายฮวา
ดึกป่านนี้ เหตุใดยังไม่นอนอีก
อยากไปบ้านจอมยุทธ์แห่งเจียงหนาน จนนอนไม่หลับหรือ
ท่านพูดถูก
ข้านอนไม่หลับ
ข้าอยากรีบไปที่บ้านของจอมยุทธ์เจียง เพื่อถามเรื่องพ่อข้า
ตอนนี้ดึกแล้ว
ข้าว่าคงไม่เหมาะ
ข้าตามหาพ่อมาถึงสิบปี
ในที่สุดข้าก็ได้เบาะแสเสียที
แม้แต่นาทีเดียว ข้าก็ทนรอไม่ไหว
ข้าอยากพบพ่อข้าอีกครั้ง
จอมยุทธ์เจียงคงไม่ตำหนิข้าหรอก
ช้าก่อน
ข้าจะไปกับเจ้าด้วย
ขอบพระคุณท่านมาก คุณชายฮวา
เจ้าคงลืมไปสินะ ว่าข้าเติบโตมาจากที่ไหน
ไม่ใช่ว่าสวนหลังบ้าน ถูกทิ้งร้างหรอกหรือ
เจ้าคนใช้ใบ้ไปทำอะไรที่นั่น
ถ้าคิดจะซ่อนอะไร
ซ่อนไว้ในหนังสือ ก็เป็นความคิดที่ไม่เลว
มีหนังสือมากมายเหลือเกิน
ถ้าไล่ดูทีละเล่ม ข้าได้สำลักฝุ่นตายแน่
ใช่แล้ว
หนังสือที่ถูกพลิกดูบ่อยๆ ย่อมไม่มีฝุ่นเกาะ
หน้ากากหนังมนุษย์หรือ
เรื่องนี้ต้องมีเงื่อนงำ อะไรบางอย่างแน่
(วิญญาณหิมะ)
"วิญญาณหิมะ" หรือ
ยาพิษหรือนี่
แปลกจริง
ถ้าจอมยุทธ์เจียงเป็นคนดี
เหตุใดถึงมีของเช่นนี้อยู่ในบ้านเล่า
ขนาดฮาฮาเอ๋อร์ที่หัวเราะทุกวัน
ก็ยังเป็นคนที่ไร้ความเมตตาที่สุด
หรือว่าจอมยุทธ์ แห่งเจียงหนานผู้นี้...
ถึงบ้านของจอมยุทธ์แห่งเจียงหนานแล้ว
จอมยุทธ์เจียง
(บ้านตระกูลเจียง)
เปิดประตูหน่อยเจ้าค่ะ
ท่านคือจอมยุทธ์ แห่งเจียงหนานใช่หรือไม่
ใช่แล้ว ข้าเอง
ไม่นึกเลยว่าท่าน จะมาเปิดประตูด้วยตัวเอง
แล้วพวกเจ้าคือ...
ข้าเถี่ยซินหลาน
ข้าฮวาอู๋ชเวจากวังบุปผา
เจ้าคือคนที่ยุติการปะทะ ที่เขาเอ๋อเหมย
ฮวาอู๋ชเว ประมุขน้อย แห่งวังบุปผาใช่ไหม
ใช่แล้วขอรับ
ขออภัยที่มารบกวนท่านกลางดึกเช่นนี้
- โปรดอภัยให้เราด้วย - หามิได้
การที่เจ้ามาพบข้าด้วยตนเองเช่นนี้ ข้ารู้สึกเป็นเกียรติมาก
เชิญเข้ามาก่อนสิ
ขนาดกระดาษแผ่นนี้
เท่าแผนที่ของเถี่ยซินหลานเปี๊ยบ
แผนที่ของเจียงอวี้หลางขนาดเล็กกว่า แต่ใช้กระดาษแบบเดียวกัน
กระดาษประเภทนี้ไม่ใช่กระดาษ ที่จะหาได้ทั่วไปตามตลาด
แผนที่ถูกเขียนด้วยแท่งถ่าน
ต้องกดน้ำหนักลงไปถึงจะวาดแผนที่ได้
อาจทิ้งร่องรอยไว้บนกระดาษ แผ่นต่อไปก็เป็นได้
(เขาเอ๋อเหมย)
เสาะหามานานแสนนาน
กลับกลายเป็นว่า ตัวการของแผนที่ขุมทรัพย์ลวง
แอบอยู่ในบ้านตระกูลเจียงนี่เอง
เจ้าสองคนมากลางดึกเช่นนี้
เพื่อมาตามหาหนึ่งในสิบคนโฉด ราชสีห์คลั่ง เถี่ยจ้านอย่างนั้นหรือ
ใช่แล้วขอรับ
แต่ข้ามิได้มีส่วนเกี่ยวข้องอันใด กับพวกสิบคนโฉดเลยแม้แต่น้อย
เหตุใดพวกเจ้าถึงมาที่นี่ล่ะ
ข้ารู้ว่าท่านเป็นจอมยุทธ์ ในขณะที่พ่อข้าเป็นคนโฉด
แต่พวกข้าได้ข่าวมาว่า
มีคนเห็นพ่อข้ามาที่บ้านของท่าน
เจ้าจะบอกว่า
ข้าซ่อนพ่อเจ้าไว้อย่างนั้นหรือ
ข้าไม่ได้หมายความเช่นนั้น ข้ามิบังอาจกล่าวหาท่าน
- ข้า... - โปรดอย่าได้เข้าใจผิดไป
ท่านเถี่ยหายตัวไปสิบปีแล้ว
ท่านเป็นเบาะแสเดียวที่พวกข้ามี
พวกข้าถึงได้มาหาท่าน
หวังว่าท่านอาจช่วยชี้แนะเราได้
ข้าพบเถี่ยจ้านเมื่อห้าปีก่อนจริง
เขามาที่เจียงหนานด้วยเหตุผลบางอย่าง
เขาท้าให้ใครหลายคนประมือกับเขา
และมักจะทำให้คนเหล่านั้น บาดเจ็บสาหัส
ผู้ใช้วิทยายุทธ์ในเจียงหนาน ต่างตื่นตระหนกและหวาดกลัวกันใหญ่
ข้าเลยเชิญเขามาที่บ้าน
เพื่อให้คำชี้แนะแก่เขา
ข้าเตือนเขาว่า
ผู้ใช้วิทยายุทธ์ควรจะขจัดมาร และอภิบาลคนดี
ถ้าเขาเที่ยวหาเรื่องผู้อื่นต่อไป เรื่องคงจะจบไม่สวยแน่
ข้าจะไม่ยอมนิ่งดูดายปล่อยให้เขา สร้างความวุ่นวายในเจียงหนาน
แล้วเป็นเช่นไรต่อหรือเจ้าคะ
หลังจากนั้นเขาก็จากไป
จอมยุทธ์เจียง ท่านทราบไหมว่าพ่อข้าไปที่ไหน
ได้ข่าวว่าเขาขึ้นเรือ
ไปตามหาปรมาจารย์คนหนึ่ง
แล้วอย่างไรต่อเจ้าคะ
ท่านได้ข่าวเรื่องพ่อข้าอีกหรือไม่
ข้าไม่ได้ข่าวคราวจากเขาอีกเลย
ข้าว่านั่นคงเป็นครั้งสุดท้าย ที่เขามาที่เจียงหนาน
นี่ ตาแก่
ต้อนรับแขกแบบนี้หรือ
หากเจ้าเป็นแขก เราก็คง ให้การต้อนรับอย่างสมเกียรติ
แต่หากเจ้าเป็นหัวขโมย ก็คงต้องให้การต้อนรับที่ต่างออกไป
พี่หยู
ดึกดื่นป่านนี้ ออกไปไหนมิทราบ
คุณชายเจียง เจ้าก็ตื่นอยู่ เหมือนกันหรือ
เมื่อกี้ข้าฝันน่ะสิ
ฝันว่ามีผู้เฒ่าที่เป็นอมตะ ยื่นมือมาแตะข้อมือข้า
ข้าได้ยินเสียงก็เลยลืมตา
ปรากฏว่าพอข้าตื่นขึ้นมา โซ่ก็ถูกปลดออกแล้ว
แปลกดีนะ เจ้าว่าไหม
ช่างเป็นฝันที่ประหลาดจริงๆ
เหตุใดข้าไม่ฝันเช่นนั้นล่ะ
ข้าก็แปลกใจเหมือนกัน
เหตุใดเรื่องดีๆ ถึงเกิดกับข้าแค่คนเดียว
พี่หยู พอตื่นแล้วไปที่ไหนต่อล่ะ
ในที่สุดข้าก็ได้เป็นอิสระเสียที ก็ต้องออกไปเดินเล่นข้างนอกสิ
ข้าไปชมจันทร์ที่สวนหลังบ้าน
"ชมจันทร์" หรือ
ไม่เบื่อการโกหกบ้างหรืออย่างไร
บอกข้ามา เจ้าเห็นอะไรที่สวนหลังบ้าน
มันมืดตึ๊ดตื๋อ ข้ามองอะไรไม่เห็นเลย
ก็ย่อมได้
เจียงเสี่ยวหยู
ถ้าข้าไม่สั่งสอนเจ้าให้รู้ซึ้ง เจ้าก็คงไม่ยอมสารภาพใช่ไหม
แม่นางเถี่ย ทำใจดีๆ ไว้ก่อนเถอะ
ตามที่จอมยุทธ์เจียงบอก พ่อเจ้ายังไม่ตาย
ถ้าเราอดทนตามหาเขาต่อไป เราต้องเจอตัวเขาเป็นแน่
จอมยุทธ์เจียง
ขออภัยที่แวะมายามวิกาลเช่นนี้ โปรดอภัยให้เราด้วย
เราต้องขอตัวก่อน
ข้าจะเดินไปส่ง
เซียวฮื้อยี้
นั่นเจ้าจริงๆ หรือ เจ้ายังไม่ตาย
รู้ไหมว่าข้าเป็นห่วงเจ้าแค่ไหน
เขายังไม่ตาย
อย่างไรเสีย ศัตรูก็ไม่มีทางหนีกันพ้นจริงๆ
พวกเจ้ารู้จักกันหรือ
ขอรับ
เจียงเสี่ยวหยู สบายดีหรือไม่
เจียงเสี่ยวหยู เจ้าหนีไม่รอดหรอก
โซ่ไปไหนเสียล่ะ
ท่านพ่อ เขาปลดโซ่ได้ตั้งนานแล้ว
แต่แสร้งทำเป็นปลดไม่ได้ เพื่อจะได้แอบเข้ามา
ทำลับๆ ล่อๆ ในบ้านเรา
เป็นความจริงหรือ
ถูกต้องแล้ว
ถ้าเราไม่ได้ถูกล่ามโซ่ไว้ด้วยกัน
ข้าก็คงไม่มีโอกาสเข้ามาในบ้าน ของจอมยุทธ์แห่งเจียงหนาน
จอมยุทธ์เจียง
ข้าจำเป็นต้องสังหารเจียงเสี่ยวหยู
ขออภัยที่ข้าล่วงเกิน
แต่ข้าต้องพาตัวเขาไป
ช้าก่อน
ข้าลงทุนลงแรงไปเท่าไร กว่าจะได้เข้ามาในบ้านนี้
แล้วไขความลับเบื้องหลัง แผนที่ขุมทรัพย์ให้กระจ่าง
และคืนนี้ ข้าก็พบเบาะแสสำคัญ
"แผนที่ขุมทรัพย์" หรือ
ใช่แล้ว
แผนที่ขุมทรัพย์ที่ทำให้ ทั่วทั้งยุทธภพต้องปั่นป่วน
มีเรื่องแปลกๆ หลายเรื่อง ที่พวกเรายังหาคำตอบไม่ได้
ไม่อยากรู้หรือ
สรุปมีเงื่อนงำเบื้องหลัง แผนที่ขุมทรัพย์ด้วยหรือ
คุณชายฮวาเองก็เข้าไปพัวพัน กับเหตุการณ์นี้ด้วยนี่
ข้าว่า
การสืบหาความจริงสำคัญกว่า ความโกรธแค้นส่วนตัว ว่าไหม
ก็ย่อมได้
ความยุติธรรมต้องมาก่อน
บอกเรามาสิว่าเจ้ารู้อะไรบ้าง
จอมยุทธ์เจียง
ท่านพอทราบไหมว่า
แผนที่ขุมทรัพย์เริ่มแพร่ ไปทั่วยุทธภพตั้งแต่เมื่อใด
ข้าคิดว่าประมาณสามถึงสี่เดือนก่อน
แม่นางเถี่ย เจ้าได้แผนที่มาเมื่อใด
ข้าหรือ
เมื่อสี่เดือนก่อน
อย่างไรก็ตาม มีคนคนหนึ่ง ได้แผนที่มาตั้งแต่เมื่อหนึ่งปีก่อน
ไม่คิดว่า
มันแปลกหรอกหรือ
สิ่งที่แปลกยิ่งกว่านั้นก็คือ
ข้าเจอกระดาษแผ่นนี้ ในห้องลับที่สวนหลังบ้าน
เนื้อกระดาษเป็นแบบเดียว กับแผนที่ขุมทรัพย์เปี๊ยบ
ที่แปลกที่สุดเลยก็คือ
ร่องรอยของการวาดแผนที่ขุมทรัพย์
เห็นได้ชัดเจนบนกระดาษแผ่นนี้
นี่คือหลักฐานมัดตัวแน่นหนา
แม่นางเถี่ย นี่ใช่แผนที่ขุมทรัพย์หรือไม่
ดูจากร่องรอยแล้ว มันดูเหมือนแผนที่ขุมทรัพย์จริงๆ
ถ้าเช่นนั้น
แผนที่ขุมทรัพย์ลวงก็ถูกทำขึ้น โดยคนในบ้านตระกูลเจียง
ถูกต้องแล้ว
แล้วคนคนนั้นคือใครกัน
เจียงเปี๋ยเฮ่อ...
ไม่มีทางใช่อยู่แล้ว
จอมยุทธ์เจียงเป็นคนที่มีเกียรติมาก
ข้าเชื่อว่าเขาคงไม่ทำเรื่องเช่นนั้น
ส่วนเจียงอวี้หลางกับคนใช้ใบ้
พวกเขาสองคนพยายามสังหารข้า
หลังจากที่ข้าไปเจอห้องลับ ที่สวนหลังบ้านเข้า
หนึ่งในสองคนนี้ ต้องเป็นคนทำแผนที่ลวงขึ้นมาแน่
หรือไม่ก็สมคบคิดกัน ทำให้ยุทธภพปั่นป่วน
เจ้าจะบอกว่าสองคนนี้ รวมหัวกันทำแผนที่ลวงขึ้นมาหรือ
เป็นไปไม่ได้
จอมยุทธ์เจียง
ตั้งแต่ตอนข้าเจอลูกชายท่านครั้งแรก
ข้าก็รู้แล้วว่าเขาโหดเหี้ยม ไร้ความเมตตา มักใหญ่ใฝ่สูง
ละโมบโลภมากและวิปลาส แถมยังเป็นพวกหน้าไหว้หลังหลอก
ในฐานะพ่อของเขา
นิสัยลูกชายที่ข้าเพิ่งพูดไป ท่านคงไม่รู้สินะ
อวี้หลาง ข้าพูดสิ่งใดผิดไปหรือไม่
- เจ้า... - ยังอยากปฏิเสธอยู่อีกหรือ
กล้าพูดไหมว่าพวกคนที่ไล่ตาม มาเอาชีวิตข้าที่ภัตตาคาร
เจ้าไม่ได้เป็นคนสั่ง
พวกเขาทุกคนเป็นจอมยุทธ์เลื่องชื่อ
จะมาทำตามคำสั่งข้าได้อย่างไร
เพราะชื่อเสียงเรียงนาม ของพ่อเจ้าอย่างไรล่ะ
เจ้าอาศัยชื่อเสียงของพ่อตัวเอง
ข่มเหงรังแก และขู่ขวัญคนอื่นไม่ใช่หรือ
อวี้หลาง
นี่ถือเป็นเรื่องร้ายแรง
สารภาพมา เจ้าทำจริงหรือไม่
ท่านพ่อ
ข้าไม่เคยไปเขาเอ๋อเหมยเสียหน่อย
ข้าจะวาดแผนที่นั่นขึ้นมาได้อย่างไร
จอมยุทธ์เจียง
เป็นความจริงหรือขอรับ
จริง
เขาไม่เคยไปที่เขาเอ๋อเหมยมาก่อน
ถ้าเช่นนั้น
นี่เป็นฝีมือของคนใช้ใบ้หรือ
เหตุใดถึงช่วยข้า
ข้าอยากสังหารเจ้าด้วยมือข้าเอง
จอมยุทธ์เจียง
คนใช้ใบ้ผู้นี้มาจากไหนหรือ
เป็นความผิดข้าเอง ข้าสงสารเลยรับเขามาอยู่ด้วย
หลายปีก่อน
เขาเคยเป็นมือกระบี่
เขาฆ่าคนบริสุทธิ์ไปมากมาย
เลยโดนเจาะแก้วหูทะลุจนหูหนวก
และโดนวางยาพิษจนเป็นใบ้
เขามาหาข้าเพื่อขอซ่อนตัวจากศัตรู
เขาเป็นมือกระบี่
เหตุใดถึงยอมเป็นคนใช้ ใต้ชายคาบ้านคนอื่นกัน
พรรคอู๋หยาหรือ
เขามาจากพรรคอู๋หยาหรือ
ไม่นึกเลยว่าเขาจะเป็น คนสอดแนมจากพรรคอู๋หยา
เขาแสร้งเป็นใบ้แล้วซ่อนตัว อยู่ในบ้านข้ามาหลายปีเพื่อส่งข่าว
ให้พรรคอู๋หยา
พรรคอู๋หยามีสมุนมากมาย
นอกจากฆ่าคนแล้ว ยังกระทำความผิดอีกสารพัด
พวกพรรคที่มีชื่อเสียง เกลียดชังพวกเขากันทั้งนั้น
นี่ต้องเป็น
แผนของพรรคอู๋หยาแน่
พวกเขาพยายามสร้าง ความโกลาหลในยุทธภพ
ด้วยแผนที่ขุมทรัพย์ลวง
เพื่อที่พรรคตัวเอง จะได้เป็นใหญ่ในยุทธภพ
ถ้าเช่นนั้น
ก็เป็นฝีมือพรรคอู๋หยานี่เอง ที่ใช้แผนที่ลวง
สังหารจอมยุทธ์มากมาย
ข้านี่มันตาบอดจริงๆ ที่มองไม่เห็นตัวตนที่แท้จริงของเขา
อภัยให้ไม่ได้
ท่านอย่าโทษตัวเองเลย จอมยุทธ์เจียง
ในเมื่อเรารู้ความจริงกันแล้ว
ข้าคงต้องขอพา เจียงเสี่ยวหยูไปกับข้า
จอมยุทธ์เจียง ข้าเป็นแขกท่านนะ
เจ้าเพิ่งคลี่คลายปัญหาได้
ที่จริงข้าควรจะต้อนรับเจ้า ไปอีกสักสองสามวัน
แต่หากข้าเข้าไปก้าวก่าย เรื่องระหว่างเจ้ากับคุณชายฮวา
มันก็คงไม่เหมาะสม
เซียวฮื้อยี้ๆ
มาสู้กันที่นี่เถิด
มาสู้กันอย่างยุติธรรม
ไม่เห็นยุติธรรมเลย
สู้กันตัวต่อตัว ไม่ยุติธรรมตรงไหนหรือ
เมื่อกี้คนใช้ใบ้ของบ้านตระกูลเจียง ทำข้าบาดเจ็บ
เจ้าบาดเจ็บอย่างนั้นหรือ
เอาล่ะ
ขอข้าดูหน่อย
คราวนี้อะไรอีก
ช้าก่อน
ข้าต้องไปปลดทุกข์หน่อย
ไม่ช้าก็เร็ว เจ้าก็ต้องตาย
จะมัวถ่วงเวลาไปให้ได้อะไร
ข้าไม่ได้ถ่วงเวลาเสียหน่อย
อย่างที่สุภาษิตว่าไว้
"คนที่ฉลาดเกินไปจะไร้มิตร คนที่เพิ่งปลดทุกข์จะไร้เทียมทาน"
เจ้าไม่ยอมให้ข้าไปปลดทุกข์
เพราะเจ้ากลัวหรือ
กลัวว่าถ้าข้าได้ปลดทุกข์ เจ้าจะแพ้อย่างนั้นหรือ
ไปผิดทางแล้ว
เจ้าหายไปไหนมา
ข้าหลงทาง ข้าตามหาเจ้าให้ทั่วเลย
มาๆ มาสู้กันได้แล้ว
เจ้าเริ่มก่อนสิ
ข้าต้องใช้วิทยายุทธ์ขั้นสุดยอด
แต่...
(เดินทแยง)
เหตุใดข้าถึงไม่ตั้งใจ ฝึกวิทยายุทธ์ให้ดีๆ
เซียวฮื้อยี้นะเซียวฮื้อยี้
เจ้าไม่มีวิทยายุทธ์ขั้นสุดยอด ไว้ใช้สู้กับฮวาอู๋ชเวเลย
ข้าคงได้ตายที่นี่วันนี้สินะ
เจ้าจะใช้อาวุธหรือไม่
ข้าไม่มีอาวุธ
ถ้าเจ้าอยากใช้อาวุธ
ข้าพาเจ้าไปที่คลังอาวุธได้
ข้าจะให้เจ้าเลือกอาวุธตามใจ
เจ้ารู้ดีอยู่แล้วว่า
ต่อให้มีอาวุธ ข้าก็ยังสู้เจ้าไม่ได้
แต่เจ้าก็ยังให้ข้าเลือก
ข้าซึ้งใจยิ่งนัก
เจ้าอยากสังหารข้า
แต่ก็ยังให้เกียรติข้า
ถ้าเป็นคนอื่น
ข้าคงมองว่าเป็นคนชั่วร้าย เสแสร้งแกล้งทำ
แต่ข้ารู้ว่าเจ้าไม่ใช่
เจ้าไม่เสแสร้งเลยสักนิด
เพราะเจ้ามีฝีมือแก่กล้า
จนไม่ต้องทำอะไรเช่นนั้น
เจ้ารู้จักข้าดีเสียจริง
หลังสังหารข้าแล้ว
เจ้าคงจะหาคนที่รู้จักเจ้าดีเท่าข้า
ได้ยากแล้วล่ะ
เจ้าพูดถูก
แต่มันก็มิน่าเสียดายเลยสักนิด
เอาเลยสิ
เชิญเจ้าเริ่มก่อน
คุณชายฮวา
แม่นางเถี่ย
อย่าสังหารเขาเลย
เซียวฮื้อยี้ หนีไปเสีย
อย่ามายุ่งกับข้า
หลีกไป
เซียวฮื้อยี้
แม่นางเถี่ย
ข้าต้องขอโทษด้วย
วันนี้เจ้าคงห้ามข้าไม่ได้
ข้าต้องปลิดชีวิตเขา แล้วรายงานให้วังบุปผาทราบ
เซียวฮื้อยี้
หนีไป
แม่นางเถี่ย
เซียวฮื้อยี้
หนีไปเสีย
หนีไป
รีบไปเสียสิ
เจียงเสี่ยวหยู
เจ้านี่ยังเป็นคนอยู่อีกหรือ
เจ้าคิดว่าตัวเองเก่งกว่าใคร
เจ้าดูถูกทุกคน
แต่พอมีคนอยากฆ่าเจ้า เจ้ากลับทำอะไรไม่ได้เลยด้วยซ้ำ
เจ้าดูถูกผู้หญิง
โดยเฉพาะเถี่ยซินหลาน
เจ้าทำร้ายจิตใจนางมาตลอด เพราะรู้ว่านางรักเจ้า
แต่ท้ายที่สุด
เซียวฮื้อยี้
เจียงเสี่ยวหยู
คนที่น่ารังเกียจที่สุด
- หนีไปเสีย - ก็คือเจ้า
เซียวฮื้อยี้นะเซียวฮื้อยี้
เจ้าคิดว่าตัวเองหลักแหลมที่สุดในโลก
ดูสภาพตัวเองตอนนี้สิ
เจ้าหนีหัวซุกหัวซุน เหมือนหมาที่กลัวจนหางจุกตูด
คราวนี้เจ้าหนีรอดไปได้
แต่คราวหน้าเล่า
คิดจะหนีไปตลอดชีวิตเลยหรือไง
ฮวาอู๋ชเวอาจไม่มีเล่ห์เหลี่ยม มากเท่าเจ้า
แต่เขามีฝีมือ
เขาไม่จำเป็นต้องใช้เล่ห์เหลี่ยม
แล้วเจ้าล่ะ
เจียงเสี่ยวหยู
นอกจากเล่ห์เหลี่ยมกระจอกๆ พวกนั้น
เจ้าทำอะไรได้บ้าง
เจ้ารู้อะไรอีกบ้าง
คุณชาย ท่านไม่สบายใจอะไรหรือ
มีอะไรที่เราพอจะช่วยท่านได้หรือไม่
ไม่มีอะไรหรอก
ถ้าเถี่ยซินหลานไม่เข้ามาขวาง
ท่านคงสังหารเจ้าคนโฉดเจียงเสี่ยวหยู
แล้วรายงานทางวังบุปผาไปแล้ว
เถี่ยซินหลานช่างไร้ศักดิ์ศรีสิ้นดี
ถึงกับทำเรื่องน่ารังเกียจเช่นนั้น
ผู้หญิงอย่างนางน่ะ
- ไร้ยางอาย - พอได้แล้ว
อย่าพูดถึงเรื่องนี้
แล้วก็อย่าดูถูกแม่นางเถี่ยอีก
ไม่เช่นนั้น แม้แต่พวกเจ้า ข้าก็จะไม่เว้น
เวลาอยู่บ้าน ต้องพึ่งพาพ่อแม่
เวลาอยู่นอกบ้าน ต้องพึ่งพามิตรสหาย
เมื่อไปยังสถานที่ใหม่ๆ ก็จะเห็นแต่คนแปลกหน้าไม่คุ้นตา
มิตรสหายคือผู้ที่จะช่วยให้เจ้า ผ่านช่วงเวลายากลำบากไปได้
ใช่แล้ว
นี่เป็นครั้งแรก ที่คณะไห่มาเยือนที่นี่
- หวังว่าผู้ชมทุกท่าน - ยอดเลย
จะให้การสนับสนุนเรา
- เยี่ยมเลย - สุดยอด
- เอาอีก - เยี่ยม
- เอาอีก - เป่าอีกๆ
- เยี่ยม - สุดยอด
อย่างที่สุภาษิตเขาว่า
"ฝีมือไม่ว่าแต่ท่าต้องได้
มีฝีมือแต่ท่าไม่สวยก็ไร้ประโยชน์
มีแต่พวกโง่เท่านั้นที่จะฝึกเงียบๆ ไม่ยอมโอ้อวดฝีมือ
มีแต่ผู้ใช้วิชาจอมปลอมเท่านั้น ที่อวดอ้างโดยไม่ฝึกฝน"
ขอเสียงต้อนรับลูกสาวข้า สำหรับการแสดงต่อไปด้วยเถิด
- เยี่ยมเลย - ยอด
- เยี่ยมจริงๆ - สุดยอด
เอาอีก
- ขออีกรอบ - เอาอีก
- ทำได้ดีมาก - เก่งมาก
- เยี่ยมยอด - เอาอีก
นางเก่งเหลือเกิน
คำบรรยายโดย: นัทธมน เปรมสำราญ